Doložka finančných, ekonomických a enviromentálych vplyvov a vplyvov na zamestnanosť

	Predkladaný materiál nemá dopad na finančný, ekonomický, enviromentálny vplyv  a vplyv na zamestnanosť.

																	Príloha č. 1

Požadovaná budova z rezortu Ministerstva zdravotníctva Slovenskej republiky
pre Okresný súd Bratislava I

														Ministerstvo spravodlivosti SR

Okres	Poradové číslo	O b j e k t	Nadobúdateľ	Poznámka	

Bratislava I	

1.	

Budova bývalej
nemocnice
Bezručova ulica č. 3
B r a t i s l a v a	

Okresný súd
Bratislava I	S p r á v c a :
Fakultná nemocnica
s poliklinikou
Akad. L. Dérera, Bratislava
Z a k l a d a t e ľ :
MZ SR	

							               Príloha č. 2

Zápis

z porady ministra zdravotníctva Slovenskej republiky konanej 16. augusta 2002 vo veci budovy na Bezručovej ul. č. 3 v Bratislave

	Porada sa konala na úrovni ministrov, na jednej strane ministra zdravotníctva Slovenskej republiky a na druhej strane ministra spravodlivosti Slovenskej republiky za prítomnosti odborných  zamestnancov oboch strán.

	Predmetom rokovania bola snaha riešiť požiadavku Ministerstva spravodlivosti Slovenskej republiky (ďalej len „MS SR“) vo veci pridelenia budovy na Bezručovej ul. č. 3 v Bratislave, ktorá je v správe Fakultnej nemocnice s poliklinikou akad. L. Dérera v Bratislave (ďalej len „nemocnica“). Snahou        MS SR je prostredníctvom Dislokačnej komisie pre umiestňovanie štátnych orgánov v Slovenskej republike dosiahnuť aby rezort zdravotníctva bezodplatným prevodom správy majetku štátu previedol predmetnú budovu do správy MS SR za účelom umiestnenia Okresného súdu Bratislava I.

Minister zdravotníctva k veci zaujal nasledovné stanovisko:

zámerom rezortu ministerstva zdravotníctva
-	I. alternatíva – odpredaj budovy a zo získaných finančných prostriedkov sa vykoná rekonštrukcia Fakultnej nemocnice akad. L. Dérera,
-	II. alternatíva – v priestoroch budovy sa po rekonštrukcii zriadi zariadenie, v ktorom sa budú poskytovať sociálno-zdravotnícke služby;

V prípade, že MS SR zotrvá na svojej požiadavke, rezort ministerstva zdravotníctva si uplatní na rokovaní vlády SR pri prejednávaní tejto veci finančné prostriedky nad rámec rozpočtu pre rezort zdravotníctva, ktoré by inak získal za odpredaj budovy na Bezručovej ul. č. 3. V tejto veci očakáva minister zdravotníctva SR podporu od ministra spravodlivosti SR.

Zapísala: Ing. Goljerová a MUDr. Muráňová
V Bratislave, 16. augusta 2002

									Príloha č. 3

S t a n o v i s k o

Ministerstva spravodlivosti SR k pracovnému rokovaniu
ministra spravodlivosti SR a ministra zdravotníctva SR
konaného dňa 16. augusta 2002 na Ministerstve zdravotníctva SR

	Minister spravodlivosti SR predniesol požiadavku rezortu Ministerstva spravodlivosti SR na pridelenie budovy býv. Nemocnice s poliklinikou na Bezručovej ul. č. 3 v Bratislave, ktorá je vo vlastníctve štátu, správcom je Fakultná nemocnica s poliklinikou akad. L. Dérere Bratislava.

	Budova svojou architektúrou – veľké nástupné priestory, veľké miestností pre pojednávacie siene, vrátane veľkej porotnej miestnosti by plne vyhovovala po určitých úpravách umiestneniu Okresného súdu Bratislava I.

	Umiestnenie Okresného súdu Bratislava I je v budove Krajského súdu v Bratislave na Záhradníckej ul. č. 10 (Justičný palác). Priestory, ktoré boli vyčlenené na používanie okresnému súdu, ktorý patrí podľa množstva vybavenej agendy medzi najväčšie okresné súdy v SR, sú nedostatočné. Pre zabezpečenie riadneho výkonu sudcovskej práce potrebuje súd ďalšie kancelárske priestory, pojednávacie priestory, archívne priestory, priestory pre „Zbierku listín“.

	Krajský súd ako správca budovy Justičného paláca sám má nedostatok priestorových možností vzhľadom na umiestnenie Justičnej pokladnice, ktorá bola zriadená zákonom č. 65/2001 Z. z. o správe a vymáhaní súdnych pohľadávok, ako i na skutočnosť, že od 1. 1. 2003 bude Krajský súd v Bratislave pôsobiť aj ako azylový súd, čo predstavuje nárast 57 zamestnancov (20 sudcov + 37 zamestnancov).

	Ministerstvo spravodlivosti predložilo žiadosť o pridelenie uvedenej budovy i na rokovanie Dislokačnej komisie pre umiestňovanie štátnych orgánov v Slovenskej republike.

V Bratislave, 16. augusta 2002

								JUDr. Svetozár Capek
						                 riaditeľ odboru  správy majetku